aleut
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Aleut er et folk i Alaska som bebor øygruppen Aleutene. Språket tilhører eskimoisk-aleutisk og tales fremdeles av noen få hundre mennesker. I dag brukes stort sett engelsk, og næringslivet er basert på kommersielt fiske.
Tidligere var sjøpattedyrfangst viktig, men da russerne innfant seg på 1700-tallet, ble mange tvunget til å ta opp pelsdyrfangst. Det var særlig sjøoter som var ettertraktet. Russernes kolonisering førte til en dramatisk reduksjon i folketallet, og spor etter dem finnes fremdeles i religionsformen, som er gresk-ortodoks, og i kirkespråket, som er russisk. Mange skandinaver har tidligere slått seg ned på øyene og blitt innlemmet i samfunnet. Ordet «parka» (frakk) er hentet fra aleutisk. Les mer i Store norske leksikon inuit